Der er en særlig grund til, at halvdelen af Rigsretten er udvalgt af Folketinget. Formålet er at vælge dommere med en stærk politisk indsigt, fortæller politisk kommentator Peter Lautrup Larsen:
- Hele ideen er, at der er en ligelig fordeling mellem den juridiske ekspertise og den politiske ekspertise.
Sammensætningen af dommerne er en ’ret speciel konstruktion’, fortæller juraprofessor ved Københavns Universitet Jens Elo Rytter.
- Normalt siger vi jo, at en domstol skal være fuldstændig renset for politik. På den måde er Rigsretten enestående.